मैंने अपनी माता जी को अगले दिन ही मुंबई बुला लिया और उसके अगले दिन टाटा लेकर गया I डॉक्टर ने मेरी माता जी का परिक्षण किया जिसके बाद उन्होंने बोला की इसमें ऑपरेशन तो करना ही पड़ेगा और आगे का ईलाज कुछ टेस्ट हो जाने के बाद पता चलेगा I उन्होंने मुझे दो विकल्प दिए- या तो मैं टाटा मेमोरियल, लोअर परेल में तीन-चार महीने बाद ऑपरेशन कराऊं और या नहीं तो टाटा मेमोरियल का ही एक दूसरा सेण्टर, जो की नवी मुंबई के खार घर इलाके में है, वहां अगले हफ्ते ही करा लूं I वह डॉक्टर्स ने कहा की दोनों सेण्टर एक ही है, दोनों के डॉक्टर्स एक ही है केवल जगह अलग अलग है I उनका कहना था की लोअर परेल में भीड़ ज्यादा होने के कारण एक नया सेण्टर २००२ में नवी मुंबई में भी शुरू किया गया है I शुरुआत में मुझे ये बात समझ में नहीं आई लेकिन बाद में इन्टरनेट पर रिसर्च करने के बाद और कई दूसरे लोगों से पूछने के बाद ये बात तो साफ़ हो गया की दोनों सेण्टर एक ही है I